Covid-19-statistieke: Meeste gevalle steeds in KZNArgieffoto bloot ter illustrasie (Foto: Verskaf) Suid-Afrika het teen Oukersaand altesaam 3 393 109 bevestigde Covid-19-gevalle gehad en 18 847 nuwe gevalle is aangemeld. Die styging verteenwoordig ŉ positiwiteitskoers van 29,4%. Daar is tans 216 947 aktiewe gevalle landwyd en 3 085 419 mense het reeds herstel. Nog 81 sterftes is ook bevestig, wat die algehele syfer op 90 743 te staan bring. ŉ Totaal van 64 079 nuwe toetse vir Covid-19 is gedoen, waaronder 34 796 (54,3%) in die private sektor en 29 283 (45,7%) in die openbare sektor. Die meeste nuwe gevalle is steeds in KwaZulu-Natal (26%) gevolg deur die Wes-Kaap (25%), Gauteng (18%), Oos-Kaap (11%), Vrystaat en Noordwes (5% elk), Limpopo en Mpumalanga (4% elk) en die Noord-Kaap (3%). Nuwe gevalle per provinsie: Die departement van gesondheid het aangedui dat altesaam 27 801 495 inentings teen Vrydagaand gedoen is.